钦定古今图书集成/明伦汇编/闺媛典/第090卷 > 余㻬妻徐氏〈胡氏王氏周氏李氏程氏菊姐附〉
## 钦定古今图书集成/明伦汇编/闺媛典/第090卷 > 余㻬妻徐氏〈胡氏王氏周氏李氏程氏菊姐附〉

按《凤阳府志》：“徐氏，余㻬妻。性贞淑，知大义。崇祯八年，
寇变，抱五月儿属婢善匿之。婢泣受，犹恋恋牵氏衣，
氏绝裾投井死。一时相继沉井者，㻬之庶母胡氏、王
氏、舅母周氏、嫂李氏、表嫂程氏暨氏之弱妹菊姐，共
七烈焉。”